1656 Σουόμι

Ο Σουόμι (Suomi) είναι ένας μικρός διπλός αστεροειδής, που περιφέρεται κοντά στο εσωτερικό όριο της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,659. Ανακαλύφθηκε στις 11 Μαρτίου 1942 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και τον ονόμασε έτσι από την ονομασία της πατρίδας του στη φινλανδική γλώσσα. Ανήκει στην Οικογένεια αστεροειδών της Ουγγαρίας.Spratt, Christopher E. (April 1990). «The Hungaria group of minor planets». Journal of the Royal Astronomical Society of Canada. 84 (2): 123–131. Bibcode:1990JRASC..84..123S. ISSN 0035-872X. Retrieved 1 April 2016.

Ο Σουόμι είναι ένας από τους ελάχιστους αστεροειδείς της Κύριας Ζώνης που συμπληρώνει μία περιφορά γύρω από τον Ήλιο σε λιγότερες από χίλιες γήινες ημέρες, καθώς χρειάζεται 939,8 ημέρες. Στο περιήλιό του, πλησιάζει για ένα χρονικό διάστημα τον πλανήτη Άρη. Η σχετικά μεγάλη όμως κλίση της τροχιάς του Σουόμι ως προς την εκλειπτική περιορίζει την πιθανότητα για προσεγγίσεις κοντινότερες των λίγων εκατομμυρίων χιλιομέτρων και, πολύ περισσότερο, για μία σύγκρουση των δύο σωμάτων.

 Φυσικά χαρακτηριστικά 
Η μέση διάμετρος του Σουόμι εκτιμάται σε 7,86 χιλιόμετρα. Ο φασματικός τύπος του είναι S (λιθώδης), ενώ το γεωμετρικό άλβεδό του (η λευκαύγεια) είναι 0,156 ± 0,032. Ο Σουόμι περιστρέφεται γύρω από τον εαυτό του μία φορά κάθε 2 ώρες και 35 λεπτά, μια ταχεία περιστροφή, ακόμα και για αστεροειδή.

 Αναφορές 

 Εξωτερικοί σύνδεσμοι 
 Τροχιά από το JPL (Java) / Εφημερίδα.
 Turun Ursa, (in Finnish).
 Photometric Observations of 125 Asteroids, Wisniewski, Icarus, Volume 126, Issue 2, pp. 395–449.
 Lightcurve plot of 1656 Suomi, Palmer Divide Observatory, Brian D. Warner (2009).
 Asteroids with Satellites, Robert Johnston, johnstonsarchive.net
 Asteroid Lightcurve Database (LCDB), query form (info )
 Dictionary of Minor Planet Names, Google books.
 Asteroids and comets rotation curves, CdR – Observatoire de Genève, Raoul Behrend.
 Discovery Circumstances: Numbered Minor Planets (1)-(5000) – Minor Planet Center (Κέντρο Ελασσόνων Πλανητών).

Σουομι
Σουομι